Lige inden hjulene på Air Force One ramte asfalten i Stansted Lufthavn i London, åbnede USA's præsident, Donald Trump, sit statsbesøg i Storbritannien med et opslag på Twitter, hvor han kalder Londons borgmester for en "taber".

Donald Trump skal de næste dage på statsbesøg i Storbritannien. Han starter med mandag at besøge dronning Elizabeth, inden han tirsdag skal mødes med Storbritanniens afgående premierminister, Theresa May.

Omkring klokken 10 dansk tid mandag landede Air Force One med præsidenten i London. Men inden Donald Trump satte sine fødder på britisk jord, kunne han fra luften se en grøn mark, hvor der i græsset var tegnet en penis, en isbjørn og teksten "klimaforandringer er virkelighed".

Det er en 18-årig ung mand, Ollie Nancarrow, der står bag og håber på, at Donald Trump ser hans værk. Til den engelske avis The Independent siger Ollie Na,carrow: